wannaphong/clean_thaiwikipedia huggingface dataset:
# เดอะ เลเจนด์ ออฟ เร่ขายฝัน เฉลียง เดอะ มิวสิคัล
เดอะ เลเจนด์ ออฟ เร่ขายฝัน เฉลียง เดอะ มิวสิคัล เป็นละครเวทีรูปแบบละครเพลงประเภทตู้เพลง จาก โต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ ร่วมกับทรูแฟนเทเชีย โดยนำเพลงของวงเฉลียง กว่า 30 บทเพลงมาร้อยเรียงให้เป็นละครเวทีนำแสดงโดยนักล่าฝันเอเอฟเช่น พิษณุ นิ่มสกุล, มิณฑิตา วัฒนกุล, ภคมน บุณยะภูติ, ณัฐ ศักดาทร, วันธงชัย อินทรวัตร, สิทธิชัย ผาบชมภู, วิวิศน์ บวรกีรติขจร และ สาวิตรี สุทธิชานนท์ พร้อมด้วยนักแสดงละครเวทีมากฝีมือเช่น สุประวัติ ปัทมสูต, ปวันรัตน์ นาคสุริยะ, ญาณี ตราโมท และ วิชัย จงประสิทธิ์พร แสดงวันที่ 2 - 25 ตุลาคม พ.ศ. 2552 ณ เอ็มเธียเตอร์ ถนนเพชรบุรีตัดใหม่ จำนวน 17 รอบ

ต่อมาเวิร์คพอยท์ได้นำละครเวทีเรื่องนี้กลับมาแสดงใหม่และได้เปลี่ยนชื่อเป็น "นิทานหิ่งห้อย เดอะ มิวสิคัล" จัดแสดงที่โรงละครเคแบงก์สยามพิฆเนศ ชั้น 7 ศูนย์การค้าสยามสแควร์วัน ในปี พ.ศ. 2559 และ พ.ศ. 2567

 เรื่องย่อ 
เรื่องราวของคนสองเมืองระหว่าง ‘ตรรกะนคร’ ที่พร่ำสอนให้ประชากรดำรงตนอยู่ภายใต้หลักการและเหตุผล ทุกการกระทำของผู้คน ล้วนต้องเกิดขึ้นบนทฤษฎีที่สามารถอธิบายได้ตามหลักตรรกศาสตร์ ในขณะที่เมือง “เอกเขนก” พลเมืองที่นี่ ดำเนินชีวิตด้วยจินตนาการ ความฝัน และความศรัทธา...พวกเขา ‘เชื่อ’ ในสิ่งที่ฝัน... ‘ทำ’ โดยไม่ทนฝืนอารมณ์และความรู้สึกของตน

ผู้คนแห่งเมือง ‘ตรรกะนคร’ ใบหน้าบูดบึ้ง ขมึงตึง ดูคล้ายหุ่นยนต์ เหมือนคนไร้ชีวิตจิตใจ ในขณะที่เมือง ‘เอกเขนก’ ใบหน้าของผู้คนกลับเปื้อนด้วยรอยยิ้ม เปี่ยมด้วยชีวิตชีวา เต็มไปด้วยความสุขสนุกสนานร่าเริง

การที่ผู้คนเมือง ‘ตรรกะนคร’ ยึดถือในหลักการและเหตุผล ชื่อเสียงเรียงนามที่เรียกขานกัน จึงตั้งตามสูตรทางคณิตศาสตร์ และนายทหารหนุ่มนาม ‘1001’ (พันหนึ่ง) ก็ได้รับมอบหมายจากท่านประธาน 50/50 (ห้าสิบห้าสิบ) ให้ออกตามหาเมืองที่อยู่ไกลโพ้น หลังเกิดเหตุจลาจลไฟดับทั่วเมือง อันเนื่องมาจากเด็กล้างชามละเลยในหน้าที่ของตัวเอง หลังถูกชายชราตาบอดชักชวนให้วาดรูป (ฉากนี้ เท้าความเหตุการณ์ที่เกิดขึ้น โยงกันไปมาอย่างชุลมุนสนุกสนาน) ทำให้ ‘พันหนึ่ง’ จำต้องจากลาคนรัก ‘3.14’ (พายอาร์) โดยฝากฝังเธอไว้กับเพื่อนสนิท ‘100009’ (แสนเก้า) ให้คอยช่วยดูแล และในระหว่างเดินทาง เครื่องบินของ ‘พันหนึ่ง’ เกิดประสบอุบัติเหตุ ตกลงที่เฉลียงบ้านของ ‘พระจันทร์’ สาวสวยแห่งเมือง ‘เอกเขนก’ ผู้ที่ ‘ชนะลม’ กวีหนุ่มแอบหลงรักอยู่ โดยที่เขาเองก็มี ‘ปุยปุย’ สาวห้าวลูกคนเดียวของ ‘ยับยับ’ ผู้ปกครองเมืองคอยตามตื๊ออยู่เช่นกัน

ผู้คนในเมือง ‘เอกเขนก’ ต่างไม่เคยหวาดระแวง สงสัยคนต่างถิ่นอย่าง ‘พันหนึ่ง’ เลยแม้แต่น้อย ทั้งๆ ที่เขาพลัดหลงมาจากแดนไกล และจริงๆ ก็มาด้วยเจตนาไม่บริสุทธิ์สักเท่าใดนัก หากแต่ชาวเมืองเอกเขนกต่างให้ความสนใจช่วยกันคนละไม้ละมือซ่อมแซม ‘เฉลียงบ้าน’ ของ ‘พระจันทร์’ ให้กลับคืนมาดังเดิมมากกว่า...ตลอดเวลาที่ ‘พันหนึ่ง’ พำนักอยู่ในเมืองนี้ น้ำใจและมิตรไมตรีที่เขาได้รับ ทำให้หลักการและเหตุผลที่ยึดถืออย่างเคร่งครัดเป็นดั่งสรณะในชีวิต เริ่มคลอนคลาย รู้จักเปิดรับความรู้สึกของคนรอบข้าง ออกตามหา ‘ความฝัน’ และค้นพบ ‘ความงาม’ ที่ซ่อนเร้นอยู่ในใจมาเนิ่นนาน จวบจนกระทั่งถึงเวลาต้องเดินทางกลับไปยังเมืองที่จากมา แล้วก็พบว่าผู้นำแห่ง ‘ตรรกะนคร’ กลายเป็นคนกระหายสงคราม ทำให้เขาต้องกลับมาปกป้องดินแดนอันสวยงามนาม ‘เมืองเอกเขนก’ อีกครั้ง"เดอะ เลเจนด์ ออฟ ‘เร่ขายฝัน’ เฉลียง เดอะ มิวสิคัล" (HTML). คมชัดลึก. สืบค้นเมื่อ 16 April 2011.
# จังหวัดม็องช์
ม็องช์ (,) เป็นจังหวัดในแคว้นนอร์ม็องดี ประเทศฝรั่งเศส ชื่อของจังหวัดมาจากวลี ลาม็องช์ ที่แปลว่า "แขนเสื้อ" ซึ่งเป็นชื่อที่ฝรั่งเศสใช้เรียกช่องแคบอังกฤษ จังหวัดม็องช์ตั้งอยู่ทางตะวันออกเฉียงเหนือของประเทศ โดยมีแซ็ง-โลเป็นเมืองหลักINSEE commune file 

 ประวัติ 
ม็องช์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของนอร์ม็องดี เมืองหลวงแรกของม็องช์อยู่ที่กูต็องส์ (Coutances) จนมาถึง ค.ศ. 1796 เมื่อย้ายไปเป็นแซ็ง-โล เมื่อแซ็ง-โลถูกทำลายอย่างยับเยินในสงครามโลกครั้งที่สองระหว่างการขึ้นฝั่งวัดดีเดย์ในนอร์ม็องดี กูต็องส์ก็กลับมาเป็นเมืองหลวงชั่วคราวจนเมื่อแซ็ง-โลบูรณปฏิสังขรณ์เสร็จ

 ประชากร 
พัฒนาการของจำนวนประชากรตั้งแต่ ค.ศ. 1801:
# จังหวัดการ์
การ์  เป็นจังหวัดในแคว้นอ็อกซีตานีในประเทศฝรั่งเศส ทางตอนใต้ของประเทศ โดยมีนีมเป็นเมืองหลัก ชื่อจังหวัดตั้งตามชื่อแม่น้ำการ์ดง ใน ค.ศ. 2019 จังหวัดนี้มีประชากร 748,437 คนPopulations légales 2019: 30 Gard, INSEE

การ์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากบางส่วนของอดีตจังหวัดล็องก์ด็อก 

การ์เป็นที่ตั้งถิ่นฐานของมนุษย์มาตั้งแต่สมัยโรมันโบราณที่ข้ามมาโดยถนนดอมิติอุส (Via Domitia) ที่สร้างเมื่อ 118 ปีก่อนคริสต์ศักราช

สถานที่สำคัญและน่าสนใจของการ์ ได้แก่ แหล่งมรดกโลกสะพานส่งน้ำการ์UNESCO: Abbey Church of Saint-Savin sur Gartempe ซึ่งเป็นสะพานส่งน้ำที่สร้างโดยโรมันราวยี่สิบปีก่อนคริสต์ศักราช

 ประชากร 
พัฒนาการของจำนวนประชากรตั้งแต่ ค.ศ. 1791:
# ภาษาอาหรับซิรวาน
ภาษาอาหรับซิรวาน (Shirvani Arabic) เป็นสำเนียงของภาษาอาหรับที่เคยใช้พูดในบริเวณที่เป็นตอนกลางและตะวันตกเฉียงเหนือของอาเซอร์ไบจานในปัจจุบัน (ในสมัยก่อนเรียกซิรวาน) และดาเกสตาน (ทางภาคใต้ของรัสเซีย) ภาษาอาหรับที่ใช้พูดในบริเวณนี้เป็นผลมาจากการแผ่ขยายของศาสนาอิสลามมาจากเทือกเขาคอเคซัสใต้เมื่อราวพุทธศตวรรษที่ 13 ซึ่งทำให้มีชาวอาหรับเข้ามาตั้งหลักแหล่งทั้งเป็นกองทหาร พ่อค้าจากซีเรีย และแบกแดดซึ่งใช้ภาษาอาหรับเป็นภาษาราชการ ต่อมาบทบาทของภาษาอาหรับได้ลดลงเมื่อราวพุทธศตวรรษที่ 18 หลังจากกาหลิบเลื่อมอำนาจลง และถูกแทนที่ด้วยภาษาเปอร์เซีย ภาษาตัต และภาษาอาเซอรี กลุ่มของชาวอาหรับ (ส่วนใหญ่มาจากเยเมน) อพยพต่อไปเข้าสู่ทางใต้ของดาเกสตาน Anna Zelkina. The Arabic Linguistic and Cultural Tradition in Dagestan: an Historical Overview.หลักฐานสุดท้ายที่บ่งบอกถึงการเหลืออยู่ของภาษาอาหรับซิรวาน อยู่ในงานเขียนของนักประวัติศาสตร์ชาวอาเซอรี Abbasgulu Bakikhanov ที่กล่าวว่าชาวอาหรับซิรวานพูดภาษาอาหรับที่เป็นสำเนียงต่างออกไป Golestan-i Iram by Abbasgulu Bakikhanov เมื่อ พ.ศ. 2383 ภาษาอาหรับยังคงใช้พูดในดาเกสตาน จนถึง พ.ศ. 2463 ในฐานะภาษาที่สองหรือสามในกลุ่มขุนนางโดยใช้ในวรรณคดี ภาษาเขียน และการเมือง Literatures of the North Caucasus and Dagestan by L.G.Golubeva et al.
# เนอแวร์
เนอแวร์  เป็นเมืองจังหวัดเนียฟวร์ในแคว้นบูร์กอญในประเทศฝรั่งเศส จังหวัดเนอแวร์ตั้งอยู่ทางตอนกลางของฝรั่งเศสราว 260 กิโลเมตรทางใต้ตะวันออกเฉียงใต้ของปารีส 

สถานที่สำคัญและน่าสนใจของเนอแวร์ได้แก่ จัตุรัสสาธารณรัฐและมหาวิหารเนอแวร์
# จังหวัดลัวแร
ลัวแร (,) เป็นจังหวัดในแคว้นซ็องทร์-วาลเดอลัวร์ในประเทศฝรั่งเศส จังหวัดลัวแรตั้งอยู่บนฝั่งแม่น้ำลัวแรทางตอนกลางค่อนไปทางเหนือของประเทศ โดยมีออร์เลอ็องเป็นเมืองหลักของจังหวัด ใน ค.ศ. 2019 จังหวัดลัวแรมีประชากร 680,434 คนPopulations légales 2019: 45 Loiret, INSEE

ประวัติ
ลัวแรเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากอดีตจังหวัดออร์เลอาแน (Orléanais) ซึ่งมีขนาดใหญ่เกินกว่าที่จะบริหารต่อได้

สถานที่สำคัญและน่าสนใจของลัวแรก็ได้แก่อารามแซ็ง-เบอนัว-ซูร์-ลัวร์Alexandre Vidier, L'Historiographie à Saint-Benoît-sur-Loire et les miracles de Saint Benoît (Paris: Picard) 1965 ซึ่งเป็นอารามของลัทธิเบเนดิกตินที่สร้างในคริสต์ศตวรรษที่ 7

ประชากร
# จังหวัดโซเนลัวร์
โซเนลัวร์  เป็นจังหวัดในแคว้นบูร์กอญ-ฟร็องช์-กงเต ประเทศฝรั่งเศส โซเนลัวร์ตั้งอยู่ระหว่างแม่น้ำโซนกับแม่น้ำลัวร์และตั้งชื่อตามชื่อแม่น้ำทั้งสองสาย มีมากงเป็นเมืองหลักของจังหวัด

โซเนลัวร์เป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศส ที่ก่อตั้งขึ้นจากดินแดนทางตอนใต้ของภูมิภาคบูร์กอญCATHOLIC ENCYCLOPEDIA: Burgundy และแบร็สซึ่งเป็นดินแดนที่ไม่มีความสัมพันธ์ต่อกันทั้งทางภูมิศาสตร์และทางประวัติศาสตร์

ประชากร
# อาซาดิเรซติน
อาซาดิเรซติน (Azadirachtin) เป็นสารเคมีกลุ่มลิโมนอยด์ (limonoids) เป็นสารทุติยภูมิที่พบในเมล็ดสะเดา เป็นสารเตตระนอร์ตริเทอร์พีนอยด์ที่อยู่ในสถานะออกซิไดซ์สูง ประกอบด้วยหมู่ อีนอล เอสเทอร์ อะซีตัล เฮมิอะซีตัล และคาร์บอกซิลิก เอสเทอร์ หลายแบบ

 แหล่งที่มาและการใช้งาน 
สารนี้มีรายงานความเป็นพิษครั้งแรกใน Schistocerca gregaria และมีผลต่อแมลงถึง 200 สปีชีส์  (LD50(S. littoralis): 15 μg/g) อาซาดิเรซตินเป็นสารที่สลายตัวได้ตามธรรมชาติ และมีความเป็นพิษต่ำต่อสัตว์เลี้ยงลูกด้วยนม (LD50ในหนู > 3,540 mg/kg)

สารประกอบนี้พบในเมล็ดสะเดา (0.2–0.8 % โดยน้ำหนัก)  มีสารประกอบอีกหลายชนิดที่เกี่ยวข้องกับอาซาดิเรซติน ในเมล็ด ใบ และเปลือกของสะเดาที่มีฤทธิ์ทางชีวภาพต่อแมลง น้ำมันสะเดาบริสุทธิ์มีสารฆ่าแมลงและฆ่าเชื้อราที่เกี่ยวข้องกับอาซาดิเรซติน เมื่อนำไปละลายน้ำในอัตรา 1 ออนซ์ต่อแกลลอน (7.8 ml/l) ใช้เป็นสารกำจัดศัตรูพืชได้
# สะเดา
สะเดา  เป็นไม้ที่มีถิ่นกำเนิดในประเทศอินเดีย เจริญได้ดีในที่แล้ง ใช้ประโยชน์ได้มากมายทั้งเป็นอาหารและสร้างที่อยู่อาศัย ในใบและเมล็ดสะเดามีสารอาซาดิเรซติน (Azadirachtin) ซึ่งมีฤทธิ์เป็นสารฆ่าแมลง ในเมล็ดมีน้ำมันที่เรียกว่า margosa oil ใช้เป็นสีย้อมผ้าและยาฆ่าพยาธิในสัตว์เลี้ยง ขยายพันธุ์ด้วยการเพาะเมล็ด แต่ต้องรีบนำไปเพาะทันทีหลังจากเมล็ดร่วง มิฉะนั้น จะสูญเสียความสามารถในการงอกไปอย่างรวดเร็ว ชื่ออื่นได้แก่ สะเลียม (ภาคเหนือ)  กะเดา (ภาคใต้)

 ลักษณะทางพฤกษศาสตร์ 
ไม้ต้น สูง 15 - 25 เมตร เปลือกต้นแตกเป็นร่องลึกตามยาว ยอดอ่อนสีน้ำตาลแดง ใบ เป็นใบประกอบแบบขนนก ออกเรียงสลับรูปใบหอก กว้าง 3-4 ซม. ยาว 4-8 ซม. โคนใบมนไม่เท่ากัน ขอบใบจักเป็นฟันเลื่อย แผ่นใบเรียบ สีเขียวเป็นมัน ดอก ออกเป็นช่อที่ปลายกิ่งขณะแตกใบอ่อน ดอกสีขาวนวล กลีบเลี้ยงมี 5 แฉก โคนติดกัน กลีบดอกโคนติดกัน ปลายแยกเป็น 5 แฉก ผล รูปทรงรี ขนาด 0.8 - 1 ซม. ผิวเรียบ ผลอ่อนสีเขียว สุกเป็นสีเหลืองส้ม เมล็ดเดี่ยว รูปรี

 การใช้ประโยชน์ 

 ส่วนที่ใช้ 
ดอกช่อดอก  ขนอ่อน ยอด เปลือก ก้านใบ กระพี้ ยาง แก่น ราก ใบ ผล ต้น เปลือกราก น้ำมันจากเมล็ด

 สรรพคุณ 
 ดอก ยอดอ่อน  -  แก้พิษโลหิต กำเดา แก้ริดสีดวงในลำคอ คันดุจมีตัวไต่อยู่ บำรุงธาตุ ขับลม ใช้เป็นอาหารผักได้ดี
 ขนอ่อน - ถ่ายพยาธิ แก้ริดสีดวง แก้ปัสสาวะพิการ
 เปลือกต้น - แก้ไข้ เจริญอาหาร แก้ท้องเดิน บิดมูกเลือด
 ก้านใบ - แก้ไข้ ทำยารักษาไข้มาลาเรีย
 กระพี้ - แก้ถุงน้ำดีอักเสบ
 ยาง - ดับพิษร้อน
 แก่น - แก้อาเจียน ขับเสมหะ
 ราก - แก้โรคผิวหนัง แก้เสมหะ ซึ่งเกาะแน่นอยู่ในทรวงอก
 ใบ,ผล - ใช้เป็นยาฆ่าแมลง บำรุงธาตุ
 ผล มีสารรสขม - ใช้เป็นยาถ่ายพยาธิ และยาระบาย แก้โรคหัวใจเดินผิดปกติ
 เปลือกราก - เป็นยาฝาดสมาน แก้ไข้ ทำให้อาเจียน แก้โรคผิวหนัง
 น้ำมันจากเมล็ด - ใช้รักษาโรคผิวหนัง และยาฆ่าแมลง

 วิธีและปริมาณที่ใช้ 
 เป็นยาขมเจริญอาหาร  ช่อดอกไม่จำกัด ลวกน้ำร้อน จิ้มน้ำปลาหวาน หรือน้ำพริก หรือใช้เปลือกสด ประมาณ 1 ฝ่ามือ ต้มน้ำ 2 ถ้วยแก้ว รับประทานครั้งละ 1/2 ถ้วยแก้ว
 ใช้เป็นยาฆ่าแมลง  สะเดาให้สารสกัดชื่อ Azadirachin ใช้ฆ่าแมลงโดยสูตร สะเดาสด 4 กิโลกรัม ข่าแก่ 4 กิโลกรัม  ตะไคร้หอม 4 กิโลกรัม นำแต่ละอย่างมาบดหรือตำให้ละเอียด หมักกับน้ำ 20 ลิตร 1 คืน น้ำน้ำยาที่กรองได้มา 1 ลิตร ผสมน้ำ 200 ลิตร ใช้ฉีดฆ่าแมลงในสวนผลไม้ และสวนผักได้ดี โดยไม่มีพิษและอันตราย

 เคมี 
ผล   มีสารขม bakayanin

ช่อดอก  มีสารพวกไกลโคไซด์ ชื่อ nimbasterin 0.005% และน้ำมันหอมระเหยที่มีรสเผ็ดจัดอยู่ 0.5%  นอกนั้นพบ  nimbecetin, nimbesterol, กรดไขมัน และสารที่มีรสขม

เมล็ด  มีน้ำมันขม margosic acid 45% หรือบางที่เรียก Nim Oil และสารขมชื่อ nimbin, nimbidin

Nim Oil  มี nimbidin เป็นส่วนมากและเป็นตัวออกฤทธิ์มีกำมะถันอยู่ด้วย
# จังหวัดดอร์ดอญ
ดอร์ดอญ (, ; ,) เป็นจังหวัดในแคว้นนูแวลากีแตนในประเทศฝรั่งเศส ชื่อจังหวัดดอร์ดอญตั้งตามชื่อแม่น้ำดอร์ดอญ ตัวจังหวัดตั้งอยู่ทางตะวันตกเฉียงใต้ระหว่างหุบเขาลัวร์กับเทือกเขาพิรินี โดยมีเปรีเกอเป็นเมืองหลัก ในเดือนมกราคม ค.ศ. 2019 จังหวัดนี้มีประชากร 413,223 คน

ดอร์ดอญเป็นหนึ่งใน 83 จังหวัดเดิมที่ก่อตั้งขึ้นเมื่อวันที่ 4 มีนาคม ค.ศ. 1790 ระหว่างการปฏิวัติฝรั่งเศสอาณาบริเวณตรงกับอดีตอาณาจักรเคานต์แห่งเปรีกอร์ (Périgord)
# ซากอาสนวิหารนักบุญเปาโล
ซากโบสถ์นักบุญเปาโล  เป็นซากโบสถ์คาทอลิกในเขตซังตูอังตอนียู มาเก๊า ประเทศจีน ซึ่งถูกไฟไหม้และพายุไต้ฝุ่นถล่มในช่วงปี ค.ศ. 1835 จนเหลือเพียงซากประตู เดิมเคยเป็นโบสถ์สำคัญของมาเก๊า ก่อสร้างระหว่างปี ค.ศ. 1602–1640 โดยคณะเยสุอิตในสมัยนั้น เป็นหนึ่งในโบสถ์คาทอลิกที่ใหญ่ที่สุดในเอเชีย
# โทร
โทร ตามพจนานุกรม ฉบับราชบัณฑิตยสถาน ให้ความหมายว่า ไกล

โทร อาจหมายถึง

โทรศัพท์
โทรสาร
โทรเลข
โทรทัศน์
# โอแซร์
โอแซร์ (,) เป็นเมืองหลวงของจังหวัดอียอนในแคว้นบูร์กอญ ประเทศฝรั่งเศส เมืองโอแซร์ตั้งอยู่ทางตอนกลางค่อนไปทางเหนือของฝรั่งเศสระหว่างกรุงปารีสกับเมืองดีฌง โอแซร์เป็นเมืองศูนย์กลางทางการค้าและอุตสาหกรรมที่รวมทั้งการผลิตอาหาร การทำงานไม้ และแบตเตอรี นอกจากนั้นก็ยังมีความสำคัญในการผลิตเหล้าองุ่นที่มีชื่อเสียงที่รวมทั้งชาบลี

สถานที่ที่น่าสนใจของโอแซร์ก็ได้แก่ตัวเมืองเก่าและมหาวิหารแซ็งเตเตียนแห่งโอแซร์ที่สร้างในคริสต์ศตวรรษที่ 13 ที่มีหน้าต่างประดับกระจกสีที่มีชื่อเสียงThe glass has been reassembled after the Protestant iconoclastic attack of 1567; Virginia Chieffo Raguin, "The Genesis Workshop of the Cathedral of Auxerre and Its Parisian Inspiration" Gesta 13.1 (1974:27-38) p. 28.

ประชากร

ภูมิอากาศ
# น็องต์
น็องต์  เป็นเมืองหลวงของจังหวัดลัวรัตล็องติกในแคว้นเปอีเดอลาลัวร์ในประเทศฝรั่งเศส ตั้งอยู่บนฝั่งแม่น้ำลัวร์ทางตะวันตกของฝรั่งเศส ราว 50 กิโลเมตรจากฝั่งมหาสมุทรแอตแลนติกNantes Hutchinson Encyclopedia. Retrieved on 14 August 2007. น็องต์เป็นเมืองที่ใหญ่เป็นที่หกของฝรั่งเศส ขณะที่เป็นลำดับที่แปดเมื่อนับจำนวนประชากร 804,833 คนในปี ค.ศ. 2008Population des villes de France au dernier recensement  PopulationData.net. Retrieved on 14 August 2007.

น็องต์เป็นเมืองสำคัญทางประวัติศาสตร์ของอดีตจังหวัดบริตานี และยังคงมีวัฒนธรรมที่สัมพันธ์กันอยู่A New Luster in the Ancient Heart of Brittany The New York Times, 5 August 2007. Retrieved on 7 August 2007. ในปี ค.ศ. 2004 นิตยสารไทม์บรรยายน็องต์ว่าเป็น "เมืองที่น่าอยู่ที่สุดในบรรดาเมืองต่างๆ ในยุโรป"The Last Best Place In Europe  Time, 22 August 2004. Retrieved on 4 August 2007.
# วิกิวิทยาลัย
วิกิวิทยาลัย  เป็นโครงการหนึ่งของมูลนิธิวิกิมีเดีย โดยมีเป้าหมายรวบรวมความรู้ต่าง ๆ คล้ายมหาวิทยาลัย โดยวิกิวิทยาลัยยังไม่มีแบบภาษาไทย วิกิวิทยาลัยใช้ซอฟต์แวร์มีเดียวิกิซึ่งเป็นซอฟต์แวร์เดียวกันกับวิกิพีเดีย และเผยแพร่ภายใต้ GFDL และ CC-BY-SA
 แหล่งข้อมูลอื่น 
 วิกิวิทยาลัยรวมทุกภาษา
# ทรัว
ทรัว (,) เป็นเมืองหลวงของจังหวัดโอบในแคว้นช็องปาญาร์แดนในประเทศฝรั่งเศส เมืองทรัวตั้งอยู่บนฝั่งแม่น้ำแซน ราว 150 กิโลเมตรทางตะวันออกเฉียงใต้ของปารีส ผู้อาศัยอยู่ในเมืองทรัวเรียกว่า "Troyens" หรือ "Troyennes"

ภูมิอากาศ

ประชากร

เมืองพี่น้อง
ทรัวเป็นเมืองพี่น้องกับเมืองดังนี้:

 อาลค์มาร์ ประเทศเนเธอร์แลนด์
 เชสเตอร์ฟีลด์ ประเทศอังกฤษ
 ตูร์แน ประเทศเบลเยียม
 ดาร์มชตัท ประเทศเยอรมนีตั้งแต่ ค.ศ. 1958
 แชลอนากูรา ประเทศโปแลนด์ตั้งแต่ ค.ศ. 1970
 เบรชชา ประเทศอิตาลีตั้งแต่ ค.ศ. 2016
# จังหวัดอีฟว์ลีน
อีฟว์ลีน  เป็นจังหวัดในแคว้นอีล-เดอ-ฟร็องส์ในประเทศฝรั่งเศส จังหวัดอีฟว์ลีนตั้งอยู่ทางตอนกลางค่อนไปทางเหนือของฝรั่งเศส โดยมีแวร์ซายเป็นเมืองหลัก ใน ค.ศ. 2019 จังหวัดนี้มีประชากร 1,448,207 คนPopulations légales 2019: 78 Yvelines, INSEE

อีฟว์ลีนก่อตั้งขึ้นจากอดีตจังหวัดแซเนอวซ เมื่อวันที่ 1 มกราคม ค.ศ. 1968 ตามรัฐบัญญัติที่ได้รับการอนุมัติเมื่อวันที่ 10 มกราคม ค.ศ. 1964 และ décret d'application (กฤษฎีการะบุวิธีการบังคับใช้กฎหมาย) เมื่อวันที่ 26 กุมภาพันธ์ ค.ศ. 1965

ประชากร
พัฒนาการของจำนวนประชากรตั้งแต่ ค.ศ. 1876
# วลาดีมีร์-ซุซดัล
วลาดีมีร์-ซุซดัล  หรือ วลาดีมีร์-ซุซดัลรุส  เป็นราชรัฐสืบต่อจากจักรวรรดิเคียฟรุส และเป็นราชรัฐรุสที่มีอำนาจมากที่สุดในปลายคริสต์ศตวรรษที่ 12 และรุ่งเรืองต่อมาจนถึงปลายคริสต์ศตวรรษที่ 14 วลาดีมีร์-ซุซดัลถือกันว่าเป็นแห่งของความเจริญของภาษารัสเซียและความเป็นชาตินิยม วลาดีมีร์-ซุซดัลเจริญขึ้นมาเป็นอาณาจักรแกรนด์ดยุคแห่งมอสโคว์

ที่มา
ราชรัฐมีเนื้อที่ครอบคลุมอาณาบริเวณอันกว้างขวางทาตะวันออกเฉียงเหนือของเคียฟรุส โดยมีแม่น้ำวอลกา แม่น้ำโอคา และแม่น้ำนอร์เทิร์นดวีนา เป็นเขตแดน ในคริสต์ศตวรรษที่ 11 เมืองหลวงอยู่ที่รอสตอฟ เมืองสำคัญอื่น ๆ ก็รวมทั้งซุซดัล, ยาโรสลัฟล์ และเบโลเซียสค์

หลังจากวลาดีมีร์ โมโนมัค (Vladimir Monomakh) ก่อตั้งราชรัฐในปี ค.ศ. 1093 แล้วพระองค์ก็ทรงย้ายเมืองหลวงจากรอสตอฟไปยังซุซดัล 15 ปีต่อมาพระองค์ก็ทรงสร้างเสริมและก่อสร้างปฏิสังขรณ์เมืองวลาดีมีร์บนฝั่งแม่น้ำคลีอัซมา (Klyazma River) ขึ้นใหม่ พระราชโอรสยูริ ดอลโกรูคี (Yury Dolgoruky) ย้ายราชสำนักไปยังวลาดีมีร์ในปี ค.ศ. 1157 แต่ความไม่เต็มใจของขุนนางของรอสตอฟและซุซดัลนำไปสู่สงครามกลางเมืองที่ตามมา

ในกลางคริสต์ศตวรรษที่ 12 เมื่อดินแดนทางตอนใต้ของรุสถูกรุกรานปล้นสดมโดยชนเร่รอนเตอร์กิก ซึ่งทำให้ประชาชนต้องอพยพหนีขึ้นไปทางเหนือ ไปตั้งถิ่นฐานกันเป็นชุมชนหลายชุมชนอยู่ในบริเวณที่เดิมเป็นป่าที่เรียกว่า ซาเลเซีย
# เบสต์~เฟิสต์ติงส์~
เบสต์ ~เฟิสต์ธิงส์~ เป็นผลงานอัลบั้มรวมเพลงลำดับที่ 1 ของคุมิ โคดะ ได้รวบรวมเพลงที่อยู่ในซิงเกิลที่วางจำหน่ายก่อนหน้านี้ตลอดระยะเวลา 5 ปีตั้งแต่เธอเริ่มเปิดตัวเป็นต้นมา ถือว่าเป็นผลงานอัลบั้มแรกของเธออีกเช่นกันที่มียอดวางจำหน่ายเกินล้านแผ่นและการออกมาปรับการแต่งกายและแนวเพลงใหม่ เป็นจุดเริ่มต้นที่ทำให้เธอเป็นที่รู้จักของสาธารณชนอย่างแท้จริง  อัลบั้มในรูปแบบ 2-CD และ รูปแบบ 2-CD รวมกับ DVD เพื่อเป็นการประชาสัมพันธ์อัลบั้ม http://www.discogs.com/Koda-Kumi-Best-First-Things/master/12638
 รายการเพลง 
 ซีดีแผ่นที่ 1 
 No Tricks 
 Take Back (จากอัลบั้ม แอฟเฟคชัน)
 Trust Your Love (จากอัลบั้ม แอฟเฟคชัน)
 Color of Soul (จากอัลบั้ม แอฟเฟคชัน)
 So Into You (จากอัลบั้ม แอฟเฟคชัน)
 Love across the ocean (จากอัลบั้ม โกลว์อินทูวัน)
 Maze (จากอัลบั้ม โกลว์อินทูวัน)
 Real Emotion (จากอัลบั้ม โกลว์อินทูวัน)
  (จากอัลบั้ม โกลว์อินทูวัน)
 Come with Me (จากอัลบั้มฟิลมายมายด์)
 Gentle Words (จากอัลบั้มฟิลมายมายด์)
 Crazy 4 U (จากอัลบั้มฟิลมายมายด์)

 ซีดีแผ่นที่ 2 
  (จากอัลบั้ม ซีเครท)
 Chase (จากอัลบั้ม ซีเครท)
  (จากอัลบั้ม ซีเครท)
 Selfish (จากอัลบั้ม ซีเครท)
 Hands (จากอัลบั้ม ซีเครท)
 Hot Stuff feat. KM-Markit (จากอัลบั้ม ซีเครท)
 Butterfly
 Flower 
 Promise <small>
 Star <small>
 โบนัสแทรค: The meaning of peace

 ดีวีดี 

 Take Back
 Trust Your Love
 Color of Soul
 So Into You
 Love Across the Ocean
 Maze
 Real Emotion
 Come with Me
 Gentle Words
 Crazy 4 U
  
 Chase
  
 Selfish
 Hands: single version
 Hot Stuff feat. KM-Markit
 Butterfly
 Promise
 Special mix video from Best: First Things (เวอร์ชันภาษาเกาหลี)

 ชาร์ต 
วางจำหน่ายชาร์ตอันดับสูงสุดยอดจำหน่ายสัปดาห์แรกยอดจำหน่ายรวมอยู่ในชาร์ต21 กันยายน พ.ศ. 2548Oricon Daily Charts1Oricon Weekly Charts1558,9161,916,661124 สัปดาห์Oricon Monthly Charts1Oricon Yearly Charts 20056Oricon Yearly Charts 200617
# แอร์อันดามัน
แอร์อันดามัน เป็นสายการบินที่มีฐานการบินอยู่ที่กรุงเทพมหานคร เป็นสายการบินภายในประเทศและต่างประเทศขนาดเล็ก และยังเป็นสายการบินที่ให้บริการเช่าเหมาลำอีกด้วย

ประวัติ
แอร์อันดามัน ถือกำเนิดเมื่อปี 2543 เปิดให้บริการครั้งแรกเมื่อ 29 ตุลาคม 2543 และถือว่าเป็นหนึ่งในผู้ให้บริการเกี่ยวกับธุรกิจการบินลำดับต้น ๆ ของประเทศ และรัฐบาลก็ได้มีนโยบาย เปิดน่านฟ้าเสรี ในวันที่ 1 กันยายน 2543

แอร์อันดามัน ให้บริการเส้นทางการบินภายในประเทศระหว่าง กรุงเทพมหานคร ไปยังภูเก็ต และเที่ยวบินไปยัง สิงคโปร์ และในปี 2546-2547 แอร์อันดามันได้เข้าร่วมเครือข่าย 13 จุดหมายปลายทางในภูมิภาคและได้เปิดเส้นทางการบินใหม่ จากกรุงเทพมหานครสู่เชียงใหม่

ปลายปี 2547 สายการบินแอร์อันดามันได้ปิดตัวลง และในเดือน มีนาคม 2549 การบินพลเรือนกำลังจะถอนใบอนุญาต

ในเดือน มีนาคม 2549 นายอภิชาติ อรรถกวีสุนทร และ นายประทีป บุญประสม วางแผนที่จะกลับมา ร่วมมือกับ นักลงทุนจากเยอรมนี นายฮิวเบอร์ท โจเซฟ ทรันเซอร์ และ นักลงทุนจากสวิสต์ Bernan Luthee และได้ลงทุนเปิดบริษัทร่วมโดยมีชื่อว่า Asian Aerospace Service โดยให้บริการเช่าเหมาลำและจะทำการบินจาก กรุงเทพมหานคร

จุดหมายปลายทาง
 กรุงเทพมหานคร - ท่าอากาศยานนานาชาติดอนเมือง (ฐานการบินหลัก)
 เชียงใหม่ - ท่าอากาศยานนานาชาติเชียงใหม่
 สุรินทร์ - ท่าอากาศยานสุรินทร์
 นครราชสีมา - ท่าอากาศยานนครราชสีมา
 น่าน - ท่าอากาศยานน่านนคร
 ภูเก็ต - ท่าอากาศยานนานาชาติภูเก็ต
 ชุมพร - ท่าอากาศยานชุมพร
 แม่สอด - ท่าอากาศยานนานาชาติแม่สอด
 แพร่ - ท่าอากาศยานแพร่
 แม่ฮ่องสอน - ท่าอากาศยานแม่ฮ่องสอน

ฝูงบิน
+ ฝูงบินของแอร์อันดามัน <font style="color:white;">เครื่องบิน <font style="color:white;">จำนวน <font style="color:white;">หมายเหตุ Fokker 503 มีฐานการบินที่กรุงเทพมหานคร BAe Jetstream 312 มีฐานการบินที่เชียงใหม่ ทั้งหมด5
# ซูเปอร์ทีนส์
ซูเปอร์ทีนส์  เป็นอัลบั้มเฉพาะกิจซึ่งเกิดจากการรวมตัวกันของศิลปินวัยรุ่นชื่อดังจากค่ายอาร์เอสซึ่ง
อัลบั้มนี้ประสบความสำเร็จทั้งทางด้านยอดขายและเสียงตอบรับพร้อมกันนั้นก็ยังเคยออกคอนเสิร์ตมาแล้วด้วย

 สมาชิก 
ทัช ณ ตะกั่วทุ่ง
สมชาย เข็มกลัด
บอยสเก๊าท์
ปฏิวัติ เรืองศรี
สุทธิดา เกษมสันต์ ณ อยุธยา
แร็พเตอร์
ลิฟท์-ออย
ศรราม เทพพิทักษ์
เรืองศักดิ์ ลอยชูศักดิ์

 รายชื่อเพลง 
ในอัลบั้มนี้ได้นำบทเพลงที่ได้รับความนิยมในอดีตมาขับร้องใหม่ 10 เพลง และเพลงที่แต่งขึ้นใหม่อีก 2 เพลง โดยเพลงใหม่ทั้ง 2 เพลงเป็นเพลงที่ศิลปินทั้งหมดในอัลบั้มขับร้องร่วมกัน

 แทรก  เพลง  ร้องโดย  เวลา  ต้นฉบับ 1  ยิ้มไว้(ไม่ต้องกั๊ก)  รวมศิลปิน 4.47  - 2  อย่าเอ่ยคำว่ารัก  ทัช ณ ตะกั่วทุ่ง,ดิ๊บ บอยสเก๊าท์,ออย 4.15 อิทธิ พลางกูร 3  มือที่สาม  ศรราม เทพพิทักษ์,ทัช ณ ตะกั่วทุ่ง,เต๋า สมชาย,ลิฟท์,ต๊ะ บอยสเก๊าท์,เจมส์  3:57 ทัช ณ ตะกั่วทุ่ง 4  หลงกล  นุ๊ก สุทธิดา,เจมส์  4:45  หินเหล็กไฟ 5  มากคนมากความ  แร๊พเตอร์,บอยสเก๊าท์  4:00 อิทธิ พลางกูร 6  หากคิดจะรักก็รัก  เจมส์,ลิฟท์-ออย  4:10 อิทธิ พลางกูร 7  เราสามคน   ลิฟท์-ออย,นุ๊ก สุทธิดา  4:40 อิทธิ พลางกูร 8  คนอะไร  บอยสเก๊าท์,เจมส์  3:55 อิทธิ พลางกูร 9  หลอมละลาย  เต๋า สมชาย,แซ้งค์  4:48 ทู 10  กับลมกับฟ้า  ลิฟท์-ออย,แซ้งค์  4:36 พิสุทธิ์ ทรัพย์วิจิตร 11  รักไปช้ำไป  แซ้งค์,ศรราม เทพพิทักษ์,นุ๊ก สุทธิดา  4:13 พิสุทธิ์ ทรัพย์วิจิตร 12  กันและกัน  รวมศิลปิน   3:59  -

 คอนเสิร์ต 
 RS. Freshy Jam Concert (11 พ.ย. 2538) สนามกีฬากองทัพบก (มีวงทูเป็นแขกรับเชิญ มีเพลงพิเศษอย่าง เข้าคิว และเป็นโปรเจกต์เริ่มต้นของซูเปอร์ทีนส์)
 Super Teen Super Concert (17 ก.พ. 2539) อินดอร์ สเตเดี้ยม หัวหมาก

 เกร็ด 
 ที่จริงแล้วในการออกคอนเสิร์ตนั้น มีปุ๊กกี้มาเป็นนักร้องรับเชิญ โดยได้ร้องเพลง Z เลย และ เพลงแข็งใจ โดยที่ไม่ได้มาร้องเพลงยิ้มไว้และเพลงกันและกันในตอนท้ายคอนเสิร์ต
# จอห์น โอบี มิเกล
จอห์น โอบี มิเกล  เป็นนักฟุตบอลชาวไนจีเรีย ในศึกแอฟริกันคัพออฟเนชั่นส์ มิเกลเล่นเป็นตัวทำเกมโดยยืนอยู่หลังกองหน้า ทำให้เมื่อเขากลับมาเล่นให้สโมสร มิเกลมีบทบาทในเกมรุกมากขึ้น บอลยาวสุดมหัศจรรย์ของมิเกลในเกมกับพอร์ตสมัธช่วยให้ดร็อกบาหลุดเข้าไปทำประตูได้

เกมนัดที่ 150 ของมิเกลกับเชลซีเป็นการพบกับอาร์เซนอลที่แสตมฟอร์ดบริดจ์ และเมื่อจบฤดูกาลมิเกลได้สัมผัสกับตำแหน่งแชมป์พรีเมียร์ลีกเป็นครั้งแรกแม้ว่าเขาจะพลาดการลงเล่นใน 3 นัดสุดท้าย นัดชิงชนะเลิศเอฟเอคัพและฟุตบอลโลกที่แอฟริกาใต้เพราะปัญหาอาการบาดเจ็บ
มิเกลย้ายมาเชลซีในช่วงตลาดซื้อขายนักเตะเปิดกลางปีหลังจากที่คว้าแชมป์ลีกมาได้ 2 สมัยติดต่อกัน ในตอนนั้นมิเกลมีอายุเพียง 19 ปีและกำลังเล่นให้กับสโมสรในนอร์เวย์อย่างลินออสโลโดยมีค่าตัวอยู่ที่ 16 ล้านปอนด์

ขณะนั้นมิเกลเป็นดาวรุ่งที่มีความแข็งแกร่ง ทักษะที่ดีในการเล่นกับบอล เขาฉายแววเด่นในศึกแอฟริกันคัพออฟเนชั่นส์ชว่งต้นปีนั้น เกมแรกในทีมชาติชุดใหญ่ของมิเกลคือเกมในเดือนสิงหาคมปี 2005 มูริณโญ่เคยกล่าวถึงมิเกลว่า’ทุกคนรักเขาไม่ใช่แค่ผม เขาเป็นดาวรุ่งที่น่าทึ่งและได้มาเล่นให้กับเรา

มิเกลได้รับเลือกให้เป็นดาวรุ่งยอดเยี่ยมของสโมสรประจำฤดูกาล 2007/08 เขายังทำผลงานได้อย่างยอดเยี่ยมกับทีมชาติไนจีเรียในศึกชิงแชมป์ทวีปของชาติในแอฟริกา มิเกลลงเล่นนัดชิงชนะเลิศคาร์ลิ่งคัพกลังจากกลับมาช่วยทีมได้ไม่นาน และมีส่วนร่วมในนัดสำคัญอีกหลายครั้ง รวมไปถึงชัยชนะเหนือแมนเชสเตอร์ยูไนเต็ดที่เขาทำผลงานได้ดีมาก

ฟอร์มการเล่นที่ดีของมิเกลกลายเป็นเรื่องปกติมากขึ้นในฤดูกาล 2008/09 ที่เอสเซียงมีอาการบาดเจ็บรบกวนเกือบทั้งฤดูกาล และเขายังมีส่วนร่วมในการคว้าแชมป์เอฟเอคัพปี 2009
มิเกลเริ่มต้นฤดูกาลด้วยฟอร์มที่ดีและคว้ารางวัลผู้เล่นยอดเยี่ยมประจำเดือนธันวาคมของเชลซีไปครอง สิ่งเดียวที่มิเกลขาดไปคือการทำประตู แต่เขากล่าวว่าเชลซียังมีกองกลางคนอื่นในทีมที่สามารถทำประตูได้ทำให้หน้าที่เขาคือเน้นเกมรับไม่ให้ฝั่งตรงข้ามทำประตูได้ก็พอ
# รหัสสถาบันสถิติศาสตร์และเศรษฐศึกษาแห่งชาติ (ฝรั่งเศส)
รหัสสถาบันสถิติศาสตร์และเศรษฐศึกษาแห่งชาติ  คือรหัสดัชนีตัวเลขที่สร้างขึ้นโดยสถาบันสถิติศาสตร์และเศรษฐศึกษาแห่งชาติฝรั่งเศส  เพื่อใช้ในการระบุสิ่งต่าง ๆ ที่รวมทั้งเทศบาลและจังหวัด นอกจากนั้นก็ยังใช้เป็นเลขประจำตัวประชาชนด้วย
# มูแล็ง
__NOTOC__
มูแล็ง  ในภาษาฝรั่งเศสแปลว่า "โรงสี" เป็นชื่อที่นิยมใช้เป็นชื่อเมืองที่ได้แก่
 มูแล็ง (Moulins) ในจังหวัดอีเลวีแลน
 มูแล็ง (Moulins) ในจังหวัดอาลีเย
 มูแล็ง-ลา-มาร์ช (Moulins-la-Marche) ในจังหวัดออร์น
 มูแล็ง-แล-แม็ส (Moulins-lès-Metz) ในจังหวัดมอแซล
 มูแล็งซูว์รอร์น (Moulins-sur-Orne) ในจังหวัดออร์น